УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**Предмет:** ОЦЕНА РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Кандидаткиња др Марта Митровић је укупно објавила двадесет и седам библиографских јединица. Од укупног броја седамнаест спада у публикације од међународног значаја: шест радова категорије М14, један М24, шест М33 и четири саопштења са конференције штампана у изводу М34. Десет публикација је од националног значаја. Кандидаткиња је објавила три публикације категорије М51, затим два М53 и пет радова категорије М54. Кандидаткиња др Марта Митровић је 2020. године одбранила докторску дисертацију (М71) „Улога државе и интернет интермедијатора у заштити права интернет корисника“ на Факултету политичких наука Универзитета у Београду.

Кандидаткиња је учествовала на више међународних конференција у земљи и иностранству, као и на више националних конференција из области медија и комуникологије.

До сада је била ангажована на пројекту Министарства просвете, науке и технолошког развоја РС *Одрживост идентитета Срба и националних мањина у пограничним општинама источне и југоисточне Србије (179013), који се изводи на Универзитету у Нишу – Машински факултет* (2019 – тренутно), као и на два пројекта Филозофског факултета у Нишу: *Млади и медијски изазови (360/1-16-3-01)* (2019 – 2020)и *Локални медији Нишавског округа у дигиталном добу (183/1-16-7-01)* (2018-2019. године).

Увидом у објављене теоријско-емпиријске радове, саопштења на међународним и домаћим скуповима, може се закључити да је кандидаткиња др Марта Митровић компетентна за научна истраживања из области за коју се бира и самосталну реализацију теоријских и емпиријских истраживања.

На основу горе наведеног, кандидаткињи др Марти Митровић даје се позитивна оцена за резултате у научно-истраживачком раду.

У Нишу, 20. 01. 2021. године

Управник Департмана за комуникологију и новинарство

проф. др Иван Цветановић



УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**Предмет:** ОЦЕНА АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ФАКУЛТЕТА

Кандидаткиња др Марта Митровић била је, као асистент, ангажована у развоју наставе и развоју других делатности факултета. Активно је радила на унапређивању квалитета наставног процеса, настојећи да наставу иновира. Поред активног учешћа у иновирању наставног процеса и подизању квалитета наставног рада, кандидаткиња је учествовала и у другим активностима Филозофског факултета:

• Aктивно учешће у реакредитацији студијског програма ОАС Комуницирање и односи с јавношћу, као члан Комисије за реакредитацију активно учешће и у реакредитацији програма за ОАС Новинарства, МАС Комуникологије и ДАС Медији и друштво на Филозофском факултету у Нишу.

• Учешће у развијању силабуса за нове курсеве на наведеним студијским програмима, као и у иновирању старих курсева.

• Учешће у раду студената на практичним вежбама. Организација колоквијума. Рад са студентима у спровођењу предиспитних обавеза: писање семинарских радова, практичних радова, есеја и слично. Евалуација знања и вештина студената. Вођење администрације о испиту.

• Учешће у организацији и спровођењу припремне наставе за свршене ученике средњих школа, који аплицирају за упис на смеру Комуникологије и новинарства. Учешће у реализацији пријемних испита: дежурство, прегледање тестова, рангирање кандидата.

• Секретар часописа Media Studies and Applied Ethics чији је издавач Филозофски факултет у Нишу, а оснивач Департман за комуникологију и новинарство.

• Секретар на Департмана за комуникологију и новинарство током 2014. године и 2020-тренутно.

• Менторство студенту новинарства за учешће на студентском научном скупу СТУДКОН 2, 2016. године.

• Члан промо тима Филозофског факултета у Нишу. У склопу наведене активности, активно учешће у промоцији Факултета, организовању промотивних активности.

• Члан промо тима Департмана за комуникологију и новинарство, Филозофског факултета у Нишу, задужена за промоције на друштвеним мрежама.

На основу поменутог ангажовања кандидаткиње, Веће Департмана за комуникологију и новинарство даје позитивну оцену за ангажовање у развоју наставе и развоју других делатности факултета др Марти Митровић.

У Нишу, 20. 01. 2021. године

Управник Департмана за комуникологију и новинарство

проф. др Иван Цветановић



УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**Предмет:** ОЦЕНA ПРИСТУПНОГ ПРЕДАВАЊА КАНДИДАТА

Др Марта Митровић, кандидат пријављен на конкурс за избор једног наставника у звање доцент за ужу научну област Комунукологија, језик и студије медија (Савремени медијски системи и Глобализација и медији), одржала је приступно предавање Компаративни медијски системи у новом информационо-комуникационом окружењу 16. 12. 2020. године на Филозофском факултету у Нишу пред студентима и комисијом у следећем саставу:

1) Проф. др Зоран Јевтовић, Филозофски факултет у Нишу, Комуникологија и новинарство, председник

2) Проф. др Татјана Вулић, Филозофски факултет у Нишу, Комуникологија, језик и студије медија, члан

3) Доц. др Марија Вујовић, Филозофски факултет у Нишу, Комуникологија, језик и студије медија, председник, члан

На основу Извештаја Комисије, Департман за комуникологију и новинарство је позитивно оценио одржано приступно предавање др Марте Митровић.

У Нишу, 20. 01. 2021. године

Управник Департмана за комуникологију и новинарство

Проф. др Иван Цветановић

