УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

Предмет: ОЦЕНА РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА ДОЦ. ДР ИВАНЕ СТОЈАНОВИЋ ПРЕЛЕВИЋ

Кандидаткиња, доц. др Ивана Стојановић Прелевић, је од последњег избора (26.12. 2014. године) објавила деветнаестбиблиографских јединица. У публикације од међународног значаја спада десет јединица, од чега су два рада категорије М14, три рада категорије М24, три рада категорије М33 и два саопштења са конференције штампана у изводу М 34. Преосталих девет библиографских јединица предтстављају публикације и радове од националног значаја. Кандидаткиња др Ивана Стојановић Прелевић је објавила две ауторске монографије категорије М42, затим један рад категорије М51, један рад категорије М53, два рада категорије М 54, два рада категорије М63, и једно саопштење штампано у изводу категорије М 64.

Најзначајнији допринос на пољу научно-истраживачког рада кандидаткиња је остварила писањем монографија *Пословна комуникација и етика* (2018) која је у функцији реализовања наставе на основним академским студијама Комуникологије и новинарства, на предметима Пословно комуницирање и Медијска етика**,** и монографије *Филозофија медија – прагматички и аксиолошки аспекти* (2020)*,* која се користи на мастер студијама на предмету Естетика комуникација.

Кандидаткиња др Ивана Стојановић Прелевић је учествовала на више међународних конференција у земљи и иностранству, као и на више националних конференција из области филозофије и комуникологије, са којих има објављене радове у тематским зборницима и зборницима националног значаја.

До сада је била ангажована на два интерна пројекта Филозофског факултета у Нишу. Први пројекат „Локални медији нишавског округа у дигиталном добу“ Број 183/1-16-\_7\_-01 је трајао 1.10.2018. -1.6.2019., и други пројекат Млади и медијски изазови Број: 360/1-16-3-01, од 1.11.2019.

Увидом у објављене теоријско-емпиријске радове, саопштења на међународним и домаћим скуповима, може се закључити да је кандидаткиња доц. др Ивана Стојановић Прелевић компетентна за научна истраживања из области за коју се бира и самосталну реализацију теоријских и емпиријских истраживања.

На основу горе наведеног, кандидаткињи др Ивани Стојановић Прелевић даје се позитивна оцена за резултате у научно-истраживачком раду.

У Нишу,

28. децембар 2020. године

Управник Департмана за комуникологију и новинарство

Проф. др Иван Цветановић



УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

Предмет: ОЦЕНА АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ФАКУЛТЕТА ДОЦ. ДР ИВАНЕ СТОЈАНОВИЋ ПРЕЛЕВИЋ

Кандидаткиња др Ивана Стојановић Прелевић је у протеклом изборном периоду била ангажована у развоју наставе и развоју других делатности факултета. На пољу развоја наставе активно је радила на унапређивању квалитета наставног процеса, настојећи да наставу иновира и прилагоди захтевима актуелне реформе високог образовања. Иновирање наставног процеса и подизање квалитета наставног рада кандидаткиње може се пратити у неколико сегмената.

• Иновирање програмских садржаја који се нуде студентима, увођењем савремених тема и литературе из области која се проучава.

• Примена интерактивног приступа, коришћењем савремених метода рада које студентима омогућавају изражавање сопственог мишљења, давање идеја, решавање дилема и тиме развијање критичког мишљења.

• Развијање кооперативних облика наставног рада у циљу развоја вештина тимског рада и решавања проблема.

• Развијање партнерског односа са студентима у процесу наставе, уважавање предлога и мишљења студената, помоћ при реализацији појединих задатака на индивидуалном и групном нивоу.

• Увођење и развој континуираног оцењивања, како у процесу вредновања писаних и усмених одговора студената, тако и у процесу вредновања предиспитних обавеза.

У развоју других делатности факултета кандидаткиња је учествовала као: Члан Центра за медијска истраживања при Филозофском факултету у Нишу, председник Комисије за спровођење пријемног испита на основним студијском програму ОАС Комуницирање и односи с јавношћу и пружала је помоћ при реакредитацији ОАС Комуницирање и односи с јавношћу, МАС Комуникологије и ДАС Медији и друштво.

На основу поменутог ангажовања кандидаткиње, Веће Департмана за комуникологију и новинарство даје **позитивну оцену** за ангажовање у развоју наставе и развоју других делатности факултета др Ивани Стојановић Прелевић.

У Нишу,

28. децембар 2020. године

Управник Департмана за комуникологију и новинарство

Проф. др Иван Цветановић



УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

Предмет: ОЦЕНА РЕЗУЛТАТА ПЕДАГОШКОГ РАДА КАНДИДАТА ДОЦ. ДР ИВАНЕ СТОЈАНОВИЋ ПРЕЛЕВИЋ

Кандидаткиња др Ивана Стојановић Прелевић је ангажована на више предмета основних академских студија на Департману за комуникологију за новинартсво, једном предмету академских мастер студија Комуникологије и на једном предмету академских докторских студија Медији и друштво, Филозофског факултета универзитета у Нишу. На основним студијама предаје: Медијску етику, Новинарску етику, Пропаганду и јавност, Пословно комуницирање и Визуелну културу. На мастер студијама предаје Естетику комуникација и на докторским студијама предмет Теорије визуелних комуникација.

Др Ивана Стојановић Прелевић је на Филозофском факултету у Нишу најпре радила као сарадник у настави, потом као асистент, затим као доцент, те се може констатовати да има педагошког искуства у раду са студентима.

Студенти су задовољни радом др Иване Стојановић Прелевић, што потврђују и резултати званичне евалуације коју организује Центар за унапређивање квалитета. Веће Департмана за комуникологију и новинарство даје **позитивну оцену** за резултате педагошког рада др Ивани Стојановић Прелевић.

У Нишу,

28. децембар 2020. године

Управник Департмана за комуникологију и новинарство

Проф. др Иван Цветановић



УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

Предмет: ОЦЕНА РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ, ОДНОСНО УМЕТНИЧКО-НАСТАВНОГ ПОДМЛАТКА НА ФАКУЛТЕТУ

Кандидаткиња, доцент др Ивана Стојановић Прелевић, је до сада била члан у изради пет мастер радова на мастер програму Комуникологије, председник Комисије за избор у звање асистент и председник Комисије за избор истраживача приправника.

Захваљујући образовању из области филозофије, кандидаткиња др Ивана Стојановић Прелевић, студентима указује на филозофске приступе проблемима из области медија, комуникологије и филозофије и оспособљава их за критичко расуђивање које је неопходно у науци. Студенте подстиче на изражавање сопственог мишљења, креативност и примену стеченог знања при решавању проблема. На овај начин др Ивана Стојановић Прелевић студентима помаже и при изради семинарских радова, есеја, завршних и мастер радова.

Имајући у виду све изнад наведено, може се констатовати да кандидаткиња поседује потребне компетенције за мотивацију, праћење и обезбеђивање научно-наставног подмлатка на факултету и да су резултати њеног рада у том сегменту задовољавајући, на основу чега се даје **позитивна** **оцена.**

У Нишу,

28. децембар 2020. године

Управник Департмана за комуникологију и новинарство

Проф. др Иван Цветановић

